בנות הזוג של מלכי בריטניה

המושגים בת הזוג המלכותית או בן הזוג המלכותי (באנגלית: Royal consort, לכל המגדרים) מתייחסים לאנשים הנשואים למונרכים הבריטיים. כאשר בת הזוג המלכותית היא אישה, היא נקראת גם מלכה רעיה (Queen consort), אך אין לבלבל בין תואר זה לבין מלכה מושלת , שכן האחרונה היא מונרכית בזכות עצמה. המלכה הרעיה הנוכחית של בריטניה היא המלכה קמילה, רעייתו של המלך צ'ארלס השלישי.

לבני הזוג של מלכי בריטניה אין ולא היו מעמד חוקתי או סמכות שלטונית, אך לרבים מהם הייתה השפעה מרובה. מאז האיחוד של 1707, שאיחד בין כתרי אנגליה וסקוטלנד ובכך יצר את המלוכה הבריטית, כיהנו בתפקיד 11 בני ובנות זוג מלכותיים, שמונה נשים ושלושה גברים.

האדם שכיהן כבן הזוג המלכותי במשך התקופה הארוכה ביותר הוא הנסיך פיליפ, דוכס אדינבורו, שכיהן בתפקיד 69 שנים ו-62 יום.

התואר
 כאשר בת הזוג היא אישה 
תוארה של רעייתו של מונרך מכהן הוא בדרך כלל "הוד מלכותה המלכה" (Her Majesty The Queen), או "הוד מלכותה, המלכה [שם פרטי]", והפנייה אליה הוא "הוד מלכותה" (Her Majesty) או "הוד מלכותך" (Your Majesty, כאשר הפנייה היא אליה ישירות).

 כאשר בן הזוג הוא גבר 
תוארו של בן זוגה של מלכה מושלת הוא בהתאם לתואר שניתן לו עם נישואיו, או קודם להם. הוא לא חולק באופן אוטומטי את התארים, את צורת הפנייה ואת הכיבודים של רעייתו.
 הנסיך ג'ורג' מדנמרק, בעלה של המלכה אן, מעולם לא קיבל תואר רשמי כבן זוג של המלכה, אך בשנת 1689 הוענק לו תואר האצולה דוכס קמברלנד.
 הנסיך אלברט מסקסה-קובורג-גותה, בעלה של המלכה ויקטוריה, לא זכה בתואר אצולה בריטי, אך ב-25 ביוני 1857 הוענק לו התואר "נסיך בן זוג" , ובכך הוא היה לבן הזוג המלכותי היחידי בממלכה המאוחדת או בממלכות שקדמו לה שהחזיק בתואר זה באופן רשמי. ויקטוריה קיוותה שהוא יוכתר כמלך (King consort), אך ממשלת בריטניה לא אפשרה זאת.
 לנסיך פיליפ מיוון ודנמרק, בעלה של המלכה אליזבת השנייה, הוענק בשנת 1947 התואר דוכס אדינבורו, וב-1957 הוא היה לנסיך הממלכה המאוחדת (Prince of the United Kingdom).

רשימה
מספר דיוקן שם(תקופת חיים) נישואים תחילת כהונה  (נסיבות) סיום כהונה(נסיבות) שלט אצולהמדינת מוצא1 מרכז|150px הנסיך ג'ורג'(1653–1708) אן(28 ביולי 1683) 1 במאי 1707 (יצירת ממלכת בריטניה הגדולה) 28 באוקטובר 1708  (מותו) מרכז|117x117 פיקסליםדנמרק2 מרכז|150px המלכה קרוליין(1683–1737) ג'ורג' השני(22 באוגוסט 1705) 11 ביוני 1727  (בעלה היה למלך) 20 בנובמבר 1737 (מותה) מרכז|100x100 פיקסליםברנדנבורג-אנסבך3 מרכז|150px המלכה שארלוט(1744–1818) ג'ורג' השלישי(8 בספטמבר 1761) 8 בספטמבר 1761  (נישאה למלך) 17 בנובמבר 1818  (מותה) מרכז|101x101 פיקסליםמקלנבורג-שטרליץ4 מרכז|150px המלכה קרוליין(1768–1821) ג'ורג' הרביעי(8 באפריל 1795) 29 בינואר 1820  (בעלה היה למלך) 7 באוגוסט 1821  (מותה) מרכז|101x101 פיקסליםבראונשווייג-וולפנביטל5 מרכז|150px המלכה אדלייד(1792–1849) ויליאם הרביעי(13 ביולי 1818) 26 ביוני 1830  (בעלה היה למלך) 20 ביוני 1837 (מות בעלה) מרכז|101x101 פיקסליםסקסוניה-מיינינגן6 מרכז|150px הנסיך אלברט(1819–1861) ויקטוריה(10 בפברואר 1840) 10 בפברואר 1840  (נישא למלכה) 14 בדצמבר 1861  (מותו) מרכז|116x116 פיקסליםסקסוניה-קובורג-גותה7 מרכז|150px המלכה אלכסנדרה(1844–1925) אדוארד השביעי(10 במרץ 1863) 22 בינואר 1901  (בעלה היה למלך) 6 במאי 1910 (מות בעלה) מרכז|107x107 פיקסליםדנמרק8 מרכז|150px המלכה מרי(1867–1953) ג'ורג' החמישי(6 ביולי 1893) 6 במאי 1910  (בעלה היה למלך) 20 בינואר 1936  (מות בעלה) מרכז|107x107 פיקסליםהממלכה המאוחדת9 מרכז|150px המלכה אליזבת(1900–2002) ג'ורג' השישי(26 באפריל 1923) 11 בדצמבר 1936  (בעלה היה למלך) 6 בפברואר 1952  (מות בעלה) מרכז|107x107 פיקסליםהממלכה המאוחדת10 מרכז|150px הנסיך פיליפ(1921–2021) אליזבת השנייה(20 בנובמבר 1947) 6 בפברואר 1952  (אשתו הייתה למלכה) 9 באפריל 2021  (מותו) מרכז|116x116 פיקסליםיוון11 מרכז|150px המלכה קמילה(1947–) צ'ארלס השלישי(9 באפריל 2005) 8 בספטמבר 2022  (בעלה היה למלך) מכהנת מרכז|106x106 פיקסליםהממלכה המאוחדת

 יוצאים מן הכלל 
לא כל בנות זוגם של המונרכים הבריטים היו מלכות רעיות, שכן חלקן נפטרו או התגרשו לפני עליית בעליהן לכס המלוכה, או שהן נישאו לאחר הוויתור על הכתר. מקרים אלו כללו:
 סופיה דורותיאה, דוכסית בראונשווייג-צלה, רעייתו של נסיך בראונשווייג-לינבורג (לימים המלך ג'ורג' הראשון), נישאה לו ב-22 בנובמבר 1682, התגרשה ממנו ב-28 בדצמבר 1694, ונפטרה ב-13 בנובמבר 1726. ג'ורג' הראשון עצמו עלה לכס המלוכה ב-1 באוגוסט 1714.
 קרולינה מבראונשווייג-וולפנביטל, נפרדה מבעלה ג'ורג' הרביעי טרם עלייתו לכס המלכות, הפכה למלכה רעייה מתוקף החוק, אך לא היה לה שום מעמד בחצר המלכות, ונאסר עליה להיות נוכחת בטקס ההכתרה שלו ולהיות מוכתרת כמלכה.
 ווליס סימפסון, רעייתו של אדוארד, דוכס וינדזור (קודם לכן המלך אדוארד השמיני), נישאה לו ב-3 ביוני 1937, כחצי שנה לאחר ויתורו על הכתר ב-11 בדצמבר 1936, היא התאלמנה ממנו ב-28 במאי 1972, ונפטרה ב-24 באפריל 1986.
 ליידי דיאנה ספנסר, רעייתו של צ'ארלס, נסיך ויילס (לימים המלך צ'ארלס השלישי), נישאה לו ב-29 ביולי 1981, התגרשה ממנו ב-28 באוגוסט 1996, ונהרגה בתאונה ב-31 באוגוסט 1997. צ'ארלס השלישי עלה כאמור לכס המלכות 25 שנים לאחר מכן.

רק ג'ורג' הראשון ואדוארד השמיני לא היו נשואים במשך כל תקופות מלכותם.

 הערות שוליים 

*